Shartnoma loyihasi
tanlashning mahalliy ishtirokchilari uchun
Shartnoma loyihasi yakuniy hisoblanmaydi, uning shartlari tomonlarning kelishuviga ko‘ra O‘zbekiston Respublikasining amaldagi qonun hujjatlariga va tanlash shartlariga zid bo‘lmagan qismlarga o‘zgartirilishi mumkin.
Shartnoma
Toshkent shahar								2026 yil “___”___________

O‘zbekiston Respublikasi Tashqi iqtisodiy faoliyat milliy banki aksiyadorlik jamiyati, bundan buyon “Buyurtmachi” deb yuritiladi, 20_________ yildagi № ___________ ishonchnoma asosida ish yurituvchi ________________________ nomidan, bir tomondan, va _________________________________________, bundan buyon “Ijrochi” deb yuritiladi, Ustav asosida ish yurituvchi _____________________________________ nomidan, ikkinchi tomondan, birgalikda “Tomonlar” deb atalib, “O‘zmilliybank” AJ Farg‘ona viloyati Quva bank xizmatlari markazi yangi binosini kapital ta’mirlash va bino hududini obodonlashtirish bo‘yicha loyiha-smeta hujjatlarini ishlab chiqish tashkilotini tanlash yuzasidan 202___ yildagi xarid komissiyasi yig‘ilishining № ______ bayonnomasiga asosan, mazkur shartnomani (keyingi o‘rinlarda — “Shartnoma”) quyidagilar haqida tuzdilar:

1. Shartnoma predmeti
1.1. Ijrochi Buyurtmachining topshirig‘iga binoan quyidagi obyekt bo‘yicha ishlarni bajarish majburiyatini oladi: “O‘zmilliybank” AJ Farg‘ona viloyati Quva bank xizmatlari markazi yangi binosini kapital ta’mirlash va bino hududini obodonlashtirish bo‘yicha loyiha-smeta hujjatlarini ishlab chiqish tashkilotini (keyingi o‘rinlarda — Obyekt), Buyurtmachi esa bajarilgan ishlarni mazkur Shartnoma shartlariga muvofiq qabul qilish va haqini to‘lash majburiyatini oladi.

2. Shartnoma narxi
2.1. Ishlar qiymati va Shartnomaning umumiy summasi Ijrochi tomonidan taklif etilgan hajmlar hamda eng yaxshi takliflarni tanlash hujjatlariga muvofiq QQSni hisobga olgan holda
__________________ (______________________________________________________) so‘mni tashkil etadi.

3. To‘lov shartlari
3.1. Shartnoma kuchga kirgan kundan boshlab 10 bank kuni ichida Buyurtmachi Ijrochiga Shartnoma umumiy summasining 30 % miqdorida avans to‘lovini o‘tkazadi, bu __________________ (_____________________________________) so‘mni tashkil etadi.
3.2. Bajarilgan ishlar uchun to‘lov Buyurtmachi tomonidan Ijrochi taqdim etgan “Bajarilgan ishlar (qilingan xarajatlar) qiymati to‘g‘risidagi hisob-faktura ma’lumotnomasi” hamda bajarilgan ishlar dalolatnomalari asosida, avans summasini mutanosib ravishda ushlab qolgan holda amalga oshiriladi.
3.3. Qolgan joriy moliyalashtirish obyekt bo‘yicha shartnoma umumiy qiymatining 60 %igacha bo‘lgan miqdorda amalga oshiriladi.
3.4. Qolgan joriy moliyalashtirish obyekt bo‘yicha shartnoma umumiy qiymatining 10 %igacha bo‘lgan miqdori mualliflik nazorati uchun amalga oshiriladi.

4. Ishlarni bajarish muddati
4.1. Ijrochi mazkur Shartnomaning 1-bandida nazarda tutilgan ishlarni 3.1-bandga muvofiq avans to‘lovi o‘tkazilgan kundan boshlab 45 (Qirq besh) kun ichida bajarishi shart.
4.2. Ijrochi tomonidan ishlarning boshlanish sanasi — avans to‘lovi Ijrochining hisob raqamiga kelib tushgan kundan boshlab 3 kalendar kuni ichida.
4.3. Obyektning kafolat muddati bajarilgan ishlarni topshirish-qabul qilish dalolatnomasi imzolangan kundan boshlab kamida 1 (bir) yilni tashkil etadi. Ushbu muddat davomida Ijrochi Buyurtmachi tomonidan aniqlangan barcha kamchiliklarni o‘z kuchi va mablag‘lari hisobidan bartaraf etish majburiyatini oladi.

5. Shartnomaning amal qilish muddati
5.1. Mazkur Shartnoma Tomonlar tomonidan imzolangan kundan boshlab kuchga kiradi va Tomonlar o‘z majburiyatlarini to‘liq bajarguniga qadar amal qiladi.

6. Tomonlarning majburiyatlari
6.1. Ijrochi majburiyatlari:
6.1.1. Mazkur Shartnomada va Texnik topshiriqda hamda loyiha topshirig‘ida belgilangan hajm va muddatlarda barcha ishlarni bajarish.
6.1.2. Obyektga yetkazib beriladigan import va qimmatbaho qurilish materiallari, buyumlar va inventarlarning sifati, ishlab chiqarilgan davlati va qiymatini Buyurtmachi bilan kelishish.
6.1.3. Ijrochi tomonidan bajarilgan ishlarda kamchiliklar aniqlangan taqdirda, Buyurtmachidan kamchiliklar ro‘yxati yozma ravishda olingan kundan boshlab 3 kun ichida ularni bepul va o‘z hisobidan bartaraf etish yoki Buyurtmachining ushbu kamchiliklarni bartaraf etish bo‘yicha qilgan xarajatlarini qoplash.
6.1.4. Quyidagi holatlar aniqlanganda Buyurtmachini zudlik bilan xabardor qilish va uning ko‘rsatmalarini olgunga qadar ishlarni to‘xtatib turish:
· ishlarni bajarish usuli bo‘yicha Buyurtmachi ko‘rsatmalarining salbiy oqibatlarga olib kelishi mumkinligi;
· Ijrochiga bog‘liq bo‘lmagan, ishlar natijasining yaroqliligiga yoki mustahkamligiga tahdid soluvchi yoxud ishlarni belgilangan muddatda yakunlashni imkonsiz qiluvchi holatlar.
6.1.5. Qurilish maydonchasida ishlar bajarilishi davrida texnika xavfsizligi bo‘yicha zarur choralarni ta’minlash.
6.1.6. ShNK 1.03.07-2010 4.19-bandiga muvofiq mualliflik va texnik nazorat talablarining o‘z vaqtida va sifatli bajarilishi, shuningdek mualliflik nazorati jurnalining saqlanishi uchun mas’ul shaxsni buyruq bilan tayinlash.
6.2. Buyurtmachi majburiyatlari:
6.2.1. Mazkur Shartnomada, Texnik topshiriqda hamda Loyiha topshirig‘ida nazarda tutilgan tartib va miqdorlarda Ijrochi bilan hisob-kitoblarni amalga oshirish.
6.2.2. Ijrochi xizmatlaridan voz kechilgan taqdirda, voz kechish vaqtiga qadar bajarilgan ishlar qiymatini to‘lash.
6.3. Mazkur Shartnomada nazarda tutilmagan masalalar O‘zbekiston Respublikasining amaldagi qonunchiligi bilan tartibga solinadi.

7. Tomonlarning javobgarligi
7.1. Agar Ijrochi 4.1 va 4.2-bandlarda belgilangan muddatlarda ishlarni bajarmasa, u Buyurtmachiga bajarilmagan majburiyat summasining har bir kechiktirilgan kuni uchun 0,1 % miqdorida penya to‘laydi.
7.2. Agar Buyurtmachi ishlar uchun to‘lovni kechiktirsa, u Ijrochiga to‘lanmagan summa uchun har bir kechiktirilgan kun uchun 0,1 % miqdorida penya to‘laydi.

8. Nizolarni hal etish tartibi
8.1. Mazkur Shartnoma bo‘yicha Tomonlar o‘rtasida yuzaga keladigan barcha nizolar va kelishmovchiliklar muzokaralar yo‘li bilan hal etiladi.
8.2. Muzokaralar orqali hal etish imkoni bo‘lmagan taqdirda, nizolar qonunchilikda belgilangan tartibda ko‘rib chiqiladi.

9. Shartnomaga o‘zgartirish va qo‘shimchalar kiritish tartibi
9.1. Mazkur Shartnomaga kiritiladigan har qanday o‘zgartirish va qo‘shimchalar faqat yozma shaklda rasmiylashtirilgan va Tomonlarning vakolatli vakillari tomonidan imzolangan taqdirdagina yuridik kuchga ega bo‘ladi.

10. Korrupsiyaga qarshi band
10.1. Mazkur Shartnoma bo‘yicha o‘z majburiyatlarini bajarish chog‘ida Tomonlar, ularning affillangan (o‘zaro bog‘liq) shaxslari, xodimlari yoki vositachilari to‘g‘ridan-to‘g‘ri yoki bilvosita ravishda pora berish yoki olish, tijorat poraxo‘rligi, mansab vakolatlarini suiiste’mol qilish sifatida baholanadigan harakatlarni, shuningdek O‘zbekiston Respublikasi qonunchiligi, xalqaro huquq normalari hamda O‘zbekiston Respublikasining jinoiy yo‘l bilan olingan daromadlarni legallashtirishga (yuvishga) qarshi kurashish bo‘yicha xalqaro shartnomalari talablarini buzuvchi boshqa korrupsiyaviy huquqbuzarliklarni sodir etmaslik majburiyatini oladilar. Ushbu majburiyat Shartnoma Tomonlari o‘rtasidagi munosabatlarga ham, uchinchi shaxslar va davlat organlari bilan bo‘lgan munosabatlarga ham tatbiq etiladi.
Shuningdek, Tomonlar mazkur talablarni o‘zlarining affillangan (o‘zaro bog‘liq) shaxslari, xodimlari, vakolatli vakillari va vositachilariga yetkazish majburiyatini oladilar.
10.2. Shartnomaning har bir Tomoni, ularning affillangan (o‘zaro bog‘liq) shaxslari, xodimlari va vositachilari boshqa Tomonning xodimlari yoki vakolatli vakillarini har qanday shaklda rag‘batlantirishdan, jumladan pul mablag‘lari berish, sovg‘alar taqdim etish, ularga bepul xizmatlar ko‘rsatish yoki ishlar bajarish orqali, ushbu xodim yoki vakolatli vakil tomonidan rag‘batlantiruvchi Tomon manfaatlariga xizmat qiluvchi har qanday harakatlarni ta’minlashga qaratilgan harakatlardan voz kechadilar.
10.3. Xodim tomonidan rag‘batlantiruvchi Tomon manfaatlariga xizmat qiluvchi harakatlar deganda, jumladan quyidagilar tushuniladi:
a) boshqa kontragentlarga nisbatan asossiz ustunliklar berish;
b) har qanday kafolatlarni taqdim etish;
c) amaldagi tartib-taomillarni tezlashtirish;
d) xodim tomonidan o‘z xizmat vazifalari doirasida bajariladigan, biroq Tomonlar o‘rtasidagi munosabatlarning shaffofligi va ochiqligi tamoyillariga mos kelmaydigan boshqa harakatlar.
10.4. Agar Tomonda boshqa Tomon, uning affillangan (o‘zaro bog‘liq) shaxslari, xodimlari, vakolatli vakillari yoki vositachilari tomonidan mazkur modda bilan nazarda tutilgan majburiyatlarning buzilishi sodir bo‘lgan yoki sodir bo‘lishi mumkin, degan asoslar yuzaga kelsa, u bu haqda boshqa Tomonni zudlik bilan yozma shaklda hamda Shartnomada ko‘rsatilgan elektron pochta manzili orqali xabardor qilishi shart.
Yozma xabarnomada Tomon tegishli faktlarga havola qilishi yoki bunday buzilish sodir bo‘lganini yoxud sodir bo‘lishi mumkinligini ishonchli tarzda tasdiqlovchi yoki taxmin qilishga asos beruvchi materiallarni taqdim etishi lozim.
10.5. Mazkur modda qoidalarining buzilishi to‘g‘risida xabarnoma olgan Tomon yozma xabarnoma olingan kundan boshlab 10 (o‘n) ish kuni ichida uni ko‘rib chiqishi va ko‘rib chiqish natijalari haqida boshqa Tomonga xabar berishi shart.
10.6. Tomonlar mazkur modda qoidalarining buzilishi faktlari bo‘yicha maxfiylik tamoyillariga rioya qilgan holda tegishli tekshiruv o‘tkazilishini hamda yuzaga kelishi mumkin bo‘lgan nizoli vaziyatlarning oldini olish uchun samarali choralar ko‘rilishini kafolatlaydilar. Shuningdek, Tomonlar buzilishlar to‘g‘risida xabar bergan Tomonning o‘zi yoki uning ushbu faktlar haqida xabar bergan alohida xodimlari uchun hech qanday salbiy oqibatlar bo‘lmasligini kafolatlaydilar.
10.7. Agar mazkur modda qoidalarining bir Tomon tomonidan buzilganligi fakti tasdiqlansa va/yoki xabarnomani ko‘rib chiqish natijalari to‘g‘risida boshqa Tomonga axborot taqdim etilmasa, boshqa Tomon mazkur Shartnomani bir tomonlama, suddan tashqari tartibda, Shartnomaning amal qilishi tugash sanasidan kamida 30 (o‘ttiz) kalendar kun oldin yozma xabarnoma yuborish orqali bekor qilish huquqiga ega.

11. Boshqa shartlar
11.1. Mazkur Shartnoma ikki nusxada tuzilgan bo‘lib, har ikkala nusxa bir xil yuridik kuchga ega, har bir Tomonga bittadan nusxa beriladi.
11.2. Tomonlar, ularning affillangan (o‘zaro bog‘liq) shaxslari, xodimlari va vositachilari boshqa Tomonning xodimlari yoki vakolatli vakillarini har qanday shaklda rag‘batlantirishdan voz kechadilar.

12. Tomonlarning manzillari va bank rekvizitlari


	Buyurtmachi:	

_________________________
	Ijrochi:

___________________________





